 Madaxweyne Daahir Rayaale Kaahin, ayaa dhawaan caddeeyay inay dawladu cafis u fidinayso muwaadiniinta Somaliland ee la safan Al-Shabaab, haddii ay dalka dib ugu soo noqdaan, waxaanu yidhi, Waxa jira dhalinyar badan oo inaga ah oo Xamar la geeyay oo la duufsaday oo tahriibka wax ka xun kuwa la barayo oo is-qarxin la barayo, kuwaana halkan fariin baan uga gudbinayaa, waxaan leeyahay waan idin cafinaynaa ee ku soo noqda dalkiina, meeshaad joogtaan waad arkaysaan waxa yaala dalkiina ku soo noqda noloshiina dib u bilaaba , walidiintana waxaan leeyahay caruurtiina soo celiya, qofku inuu is-dilo if iyo aakhiro toona waxa uu helayaa ma jirto, waxa kale oo aan leeyahay dhalinyarada ka waantooba, waana kuwa hadhaw cadawga ku noqon-doona dalkeena intaasaan halkan uga gudbinayaa run ahaantii. 